Azizbek Haydarov “Bunyodkor” akademiyasiga direktor bo‘ldi

O‘zbekiston terma jamoasi sobiq yarim himoyachisi Azizbek Haydarov “Bunyodkor” akademiyasi rahbari sifatida ish boshladi. Bu haqda “qaldirg‘ochlar” matbuot xizmati xabar berdi.

Ta’kidlanishicha, Haydarov 27-iyun kuni klub rahbariyati ishtirokida o‘tkazilgan yig‘ilishda akademiya direktori etib tayinlangan.
Qayd etish kerak, Haydarov futbolchi sifatida ham “Bunyodkor”da faoliyat olib borgan.
Azizbek Haydarov bungacha O‘FA terma jamoalar direktori lavozimida ham ish olib borgan. U ushbu lavozimni 2021-yilning iyun oyida tark etgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!